Na temelju Uputa Grada Vodnjan-Dignano za izradu financijskog plana 2021-2023. za njegove proračunske korisnike, uputa Ministarstva financija o izradi financijskog plana za 2021 godinu sa projekcijama plana za 2022. i 2023. godinu, Pravilnika o proračunskom računovodstvu i računskom planu („Narodne novine“ broj 124/14., 115/15.,87/16. i 3/18 i 126/19) i članka 32. Statuta Dječjih vrtića Petar Pan Vodnjan – Scuole dell' infanzia Petar Pan Dignano, Upravno vijeće Vrtića na sjednici održanoj dana 09.11.2020. godine donosi

**ODLUKU**

**o sukcesivnom pokriću manjka iz prethodnih razdoblja**

**Članak 1.**

Ovom Odlukom utvrđuje se procjena rezultata poslovanja za proračunsku 2020. godinu, te način pokrića planiranog manjka prihoda i primitaka u iznosu od 120.000 kuna, koji se prenosi i planira u Financijskom planu za 2021. godinu i projekcijama za 2022. i 2023. godinu.

**Članak 2.**

Procjena planiranog proračunskog manjka iz članka 1. ove Odluke temelji se na godišnjim financijskim izvještajima D.V.- S.I. Petar Pan Vodnjan-Dignano za 2019. godinu i Financijskim izvještajima za razdoblje od 01.01.2020. do 30.09.2020. godine, u kojima je utvrđeno kako slijedi:

|  |  |  |  |
| --- | --- | --- | --- |
| **Broj računa** | **Naziv računa** | **Stanje 31.12.2019.** | **Stanje 30.09.2020.** |
| 92211 | Višak prihoda poslovanja | 167.815 | 171.271 |
| 92222 | Manjak prihoda od nefinancijske imovine | 452.021 | 6.551.468 |
|  | Ukupan manjak prihoda | 284.206 | 911.399 |
|  | Manjak prihoda i primitaka -preneseni | 218.352 | 502.558 |
|  | Manjak prihoda i primitaka za pokriće u sljedećem razdoblju | 502.558 | 1.413.957 |

Na dan 31.12.2019. godine manjak prihoda i primitaka za pokriće u sljedećem razdoblju u iznosu od 502.558 kuna nakon donošenja Odluke o rasporedu rezultata za 2019. godinu sastoji se od viška prihoda i primitaka u iznosu od 72.146 kuna i manjka prihoda i primitaka u iznosu od 574.704 kuna.

Na dan 30.09.2020. godine, manjak prihoda i primitaka za pokriće u sljedećem razdoblju od 1.413.957 kuna sastoji se od prenesenog manjka prihoda i primitaka iz 2019. godine u iznosu od 502.558 kuna i manjka prihoda i primitaka ostvarenih u prvih devet mjeseci u 2020. godini u iznosu od 911.399 kuna.

Dio manjka prihoda i primitaka od nefinancijske imovine iz 2019. godine u iznosu od 394.704 kn, odnosi se na račune privremenih situacija za izgradnju novog dječjeg vrtića u Peroju, za koji je primitak evidentiran u 2020. godini budući da se financiraju iz kredita odobrenog u Zagrebačkoj banci.

Novonastali manjak prihoda i primitaka u 2020. godini također se odnosi na primljeni račun za izgradnju novog dječjeg vrtića u Peroju za koji će se do kraja 2020. godine evidentirati namjenski primitak od zaduživanja nakon podmirenja računa u valuti dospijeća.

U skladu s navedenim ostvarenjem iz 2019. godine, ostvarenjem u prvih devet mjeseci 2020. godine kao i projekcijom ostvarenja do kraja godine, realan je nastavak smanjenja manjka prihoda i primitaka do kraja 2020. godine na razinu od 120.000 kn kako je navedeno u članku 1. ove Odluke.

**Članak 3.**

U financijskom planu vrtića za 2021. godinu i projekcijama za 2022. i 2023. godinu planirat će se pokriće dijela projeciranog manjka iz članka 1. ove Odluke iz prihoda poslovanja i prihoda od 120.000 kuna prema sljedećoj dinamici:

* 2021. godina – 40.000,00 kuna,
* 2022. godina – 40.000,00 kuna,
* 2023. godina – 40.000,00 kuna.

**Članak 4.**

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, sve u cilju ostvarenja prihoda dostatnih za pokriće dijela prenesenog manjka iz prethodnog članka.

**Članak 5.**

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera čine prilog ove Odluke i njezin su sastavni dio.

**Članak 6.**

Odluka o sukcesivnom pokriću manjka iz prethodnih razdoblja stupa na snagu 1.siječnja 2021. godine i objavljuje se na mrežnim stranicama vrtića.

Klasa: 400-01/20-01/07

Ur.br.: 2168-04-08-01-20-01 PREDSJEDNICA UPRAVNOG VIJEĆA

D.V.-S.I. PETAR PAN VODNJAN – DIGNANO

Diriana Delcaro Hrelja

**Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera**

U skladu s Uputama za izradu proračuna za proračunske korisnike jedinica lokalne i područne (regionalne) samouprave za razdoblje 2021.-2023. godine, izrađena je analiza financijskog stanja Vrtića te izrade plana pokrića projeciranog manjka.

Na temelju pokazatelja sastavljen je prijedlog mjera za pokriće projeciranog manjka i akcijski plan za njihovu provedbu. U analizi financijskog stanja korišteni su podaci iz financijskih izvješća vrtića za 2019 godinu.

**I. ANALIZA I OCJENA POSTOJEĆEG FINANCIJSKOG STANJA**

**Tablica 1:** Bilanca stanja na dan 31.12.2019.

|  |  |  |  |
| --- | --- | --- | --- |
| **OPIS** | **Stanje 1. siječnja 2019.** | **Stanje 31. prosinca 2019.** | **Indeks  (2/1)** |
| **AKTIVA** |  |  |  |
| **IMOVINA** | **1.424.143** | **2.024.320** | **142,1** |
| **Nefinancijska imovina** | **983.476** | **1.481.067** | **150,6** |
| Proizvedena dugotrajna imovina | 842.426 | 813.757 | 96,6 |
| Građevinski objekti | 741.885 | 725.820 | 97,8 |
| Postrojenja i oprema | 63.755 | 64.175 | 100,7 |
| Prijevozna sredstva | 22.311 | 9.287 | 41,6 |
| Nematerijalna proizvedena imovina | 14.475 | 14.475 | 100,0 |
| Dugotrajna nefinancijska imovina u pripremi | 141.050 | 667.310 | 473,1 |
|  |  |  |  |
| **Financijska imovina** | **440.667** | **543.253** | **123,3** |
| Novac u banci i blagajni | 185.362 | 280.643 | 151,4 |
| Ostala potraživanja | 20.347 | 36.643 | 180,1 |
| Potraživanja za prihode poslovanja | 207.013 | 225.967 | 109,2 |
| Rashodi budućih razdoblja | 27.945 | 0 | 0,0 |
| **PASIVA** |  |  |  |
| **OBVEZE I VLASTITI IZVORI** | **1.424.142** | **2.024.320** | **142,1** |
| **Obveze** | **454.005** | **819.845** | **180,6** |
| Obveze za rashode poslovanja | 454.005 | 422.511 | 93,1 |
| Obveze za nabavu nefinancijske imovine | 0 | 396.017 | 0,0 |
| Odgođeno plaćanje rashoda i prihod budućih razdoblja | 0 | 1.317 | 0,0 |
| **Vlastiti izvori** | **970.137** | **1.204.475** | **124,2** |

Prema podacima iz bilance, ukupna vrijednost imovine na dan 31.12.2019. godine iznosila je 2.024.320 kuna i veća je u odnosu na prethodnu godinu za 42,1%. Od navedenog iznosa nefinancijska imovina iznosi 1.481.067 kuna, a financijska imovina iznosi 543.253 kuna. Navedeno povećanje na poziciji dugotrajna nefinancijska imovina u pripremi odnosi se na izgradnju novog područnog dječjeg vrtića u Peroju koja je započela krajem 2019. godine.

Potraživanja krajem godine iznose 262.640 kuna i veća su za 16% u odnosu na prethodnu godinu.

Obveze koncem godine iznose 818.528 kuna, što je za 80,6% više u odnosu na prethodnu godinu. Obveze za rashode poslovanja iznose 422.511 kn a obveze za nabavu nefinancijske imovine iznose 396.017 kn. Sve navedene obveze su nedospjele.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**Tablica 2:** Izvršenje prihoda i primitaka

|  |  |  |  |  |  |  |
| --- | --- | --- | --- | --- | --- | --- |
| **PRIHODI / PRIMICI PO VRSTI** | **IZVRŠENJE 2018.** | **IZVRŠENJE 2019.** | **INDEKS** | **IZVRŠENJE 1.1.-30.09.2019.** | **IZVRŠENJE 1.1.-30.09.2020.** | **INDEKS** |
| **Prihodi poslovanja** | **6.328.644** | **6.508.849** | **102,8** | **4.888.279** | **4.154.389** | **85,0** |
| Pomoći iz inozemstva i od subjekata unutar općeg proračuna | 149.464 | 138.284 | 92,5 | 76.972 | 66.313 | 86,2 |
| Prihodi od imovine | 52 | 16 | 30,8 | 15 | 13 | 86,7 |
| Prihodi od upravnih i administrativnih pristojbi, pristojbi po posebnim propisima i naknada | 1.192.573 | 1.186.239 | 99,5 | 890.598 | 620.103 | 69,6 |
| Prihodi od prodaje proizvoda i robe te pruženih usluga i prihodi od donacija | 1.010.284 | 1.012.885 | 100,3 | 775.594 | 515.889 | 68,3 |
| Prihodi iz nadležnog proračuna | 3.976.271 | 4.171.425 | 104,9 | 3.165.100 | 2.952.071 | 93,3 |

U 2019. godini ostvareno je povećanje ukupnih prihoda za 2,8%. Gledajući osnovne vrste prihoda, u odnosu na 2018. godinu ostvareno je više prihoda iz nadležnog proračuna za 4,9 %, a pomoći od subjekta unutar općeg proračuna ostvareni su za 7,50% manje u odnosu na 2018. godinu.

Prihodi od upravnih i administrativnih pristojbi, pristojbi po posebnim propisima i naknada te prihodi od prodaje proizvoda i robe te pruženih usluga i prihodi od donacija ostvareni su na nivou prošle godine.

U financijskim izvještajima za razdoblje od 1.1. do 30.09.2020. godine, iskazano je smanjenje prihoda u usporedbi s istim razdobljem 2019. godine za 15,0%. Ostvareno je smanjenje prihoda od pomoći za 13,8%, prihoda od prodaje proizvoda i robe za 31,7% te prihoda od upravnih i administrativnih pristojbi, pristojbi po posebnim propisima i naknada za 30,4%. Navedeno smanjnje prihoda posljedica je prekida rada ustanove u razdoblju od 13.03.2020. do 11.05.2020. zbog prevencije širenja virusa COVID-19 temeljem Odluke o privremenom zatvaranju Dječjih vrtića Petar Pan Vodnjan - Scuole dell' infanzia Petar Pan Dignano od 12. ožujka 2020., KLASA: 022-05/20-01/10, URBROJ: 2168-04-01/01-20-1.

**Tablica 3:** Izvršenje rashoda i izdataka

|  |  |  |  |  |  |  |
| --- | --- | --- | --- | --- | --- | --- |
| **RASHODI / IZDACI PO VRSTI** | **IZVRŠENJE 2018.** | **IZVRŠENJE 2019.** | **INDEKS** | **IZVRŠENJE 1.1.-30.09.2019.** | **IZVRŠENJE 1.1.-30.09.2020.** | **INDEKS** |
| Rashodi poslovanja | **6.271.436** | **6.219.534** | **99,2** | **4.716.441** | **3.983.118** | **84,5** |
| Rashodi za zaposlene | 4.488.233 | 4.572.964 | 101,9 | 3.501.388 | 3.046.414 | 87,0 |
| Materijalni rashodi | 1.770.700 | 1.614.962 | 91,2 | 1.185.707 | 921.605 | 77,7 |
| Financijski rashodi | 12.503 | 31.608 | 252,8 | 29.346 | 15.099 | 51,5 |
| Rashodi za nabavu nefinancijske imovine | **8.160** | **573.521** | **7.028,4** | **148.885** | **6.551.486** | **4.400,4** |
| Rashodi za nabavu proizvedene  dugotrajne imovine | 8.160 | 47.261 | 579,2 | 27.385 | 37.915 | 138,5 |
| Rashodi za dodatna ulaganja na nefinancijskoj imovini | 0 | 526.260 | - | 121.500 | 6.513.571 | 5.361,0 |
| **SVEUKUPNO** | **6.279.596** | **6.793.055** | **108,2** | **4.865.326** | **10.534.604** | **216,5** |

Uspoređujući izvršenje proračuna u 2019. godini u odnosu na 2018. godinu, vidljivo je neznatno smanjenje rashoda poslovanja za 0,8 %. Rashodi za zaposlene su veći za 1,9%, dok su materijalni rashodi smanjeni za 8,8% .

U prvih devet mjeseci 2020. godine ostvareni su manji rashodi poslovanja u odnosu na isto razdoblje 2019. godine za 15,5%. Navedeno smanjenje rashoda također je posljedica ranije navedenog prekida rada uslijed pandemije COVID-19.

Rashodi za dodatna ulaganja na nefinancijskoj imovini ostvarili su povećanje u odnosu na 2018. godinu jer je krajem 2019. godine počela izgradnja novog područnog dječjeg vrtića u Peroju koja se nastavila u 2020. godini.

**Tablica 4:** Rezultat poslovanja

|  |  |  |  |  |
| --- | --- | --- | --- | --- |
| **PRIHODI / PRIMICI PO VRSTI** | **IZVRŠENJE 2018.** | **IZVRŠENJE 2019.** | **IZVRŠENJE**  **1.1.-30.09.2019.** | **IZVRŠENJE**  **1.1.-30.09.2020.** |
| Prihodi poslovanja | 6.328.644 | 6.508.849 | 4.888.279 | 4.154.389 |
| **SVEUKUPNO PRIHODI I PRIMICI** | **6.328.644** | **6.508.849** | **4.888.279** | **4.154.389** |
|  |  |  |  |  |
| Rashodi poslovanja | 6.271.436 | 6.219.534 | 4.716.441 | 3.983.118 |
| Rashodi za nabavu nefinancijske imovine | 8.160 | 573.521 | 148.885 | 6.551.486 |
| Izdatci za financijsku imovinu i otplate zajmova | 0 | 0 | 0 | 0 |
| **SVEUKUPNO RASHODI I IZADACI** | **6.279.596** | **6.793.055** | **4.865.326** | **10.534.604** |
| **FINANCIJSKI REZULTAT** | **49.048** | **(284.206)** | **22.953** | **(911.399)** |
| **PRENESENI MANJAK IZ PRETHODINIH GODINA** | **(269.400)** | **(218.352)** | **(218.352)** | **(502.558)** |
| **MANJAK ZA POKRIĆE U SLJEDEĆEM RAZDOBLJU** | **(220.352)** | **(502.558)** | **(195.399)** | **(1.413.957)** |

Rezultat poslovanja za 2019. godinu je manjak prihoda i primitaka u iznosu od 284.206 kn a manjak za pokriće u sljedećem razdoblju iznosi ukupno 502.558 kn. Od toga višak prihoda poslovanja iznosi 72.146 kn.

Manjak prihoda od nefinancijske imovine iznosi 574.704 kn te je za iznos od 180.000 kn u 2019. godini Upravno vijeće donijelo odluku o sukcesivnom pokriću manjka dok se preostali manjak u iznosu od 394.704 kn odnosi na dvije privremene situacije za izgradnju područnog dječjeg vrtića u Peroju koje su fakturirane u prosincu 2019., a plaćene su početkom 2020. godine u valuti dospijeća iz kredita odobrenog u Zagrebačkoj banci.

Slijedom navedenog manjak prihoda od nefinancijske imovine vezan za izgradnju novog vrtića u Peroju pokriti će se povećanim primitkom u 2020. godini., dok se za preostali manjak planira sukcesivno pokriće manjka jer u proteklim godinama nije bilo dostatnih izvora financiranja da se, uz tekuće proračunske potrebe, pokrije i manjak iz prethodnog razdoblja u cijelosti.

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, sve u cilju ostvarenja prihoda dostatnih za pokriće dijela prenesenog manjka.

**II. PRIJEDLOG MJERA ZA OTKLANJANJE UZROKA NEGATIVNOG**

**POSLOVANJA I MJERA ZA STABILNO POSLOVANJE**

1. Financijskim planom i njegovim izmjenama i dopunama planirati pokriće manjka;
2. Kod planiranja i izvršavanja financijskog plana prioritet imaju zakonske i ugovorne obveze
3. Kontinuirano praćenje naplate prihoda i preuzimanje obveza u skladu s njihovim ostvarenjem;
4. Poduzimanje svih mjera za što veće sufinanciranje projekata iz EU i drugih fondova;
5. Smanjenje materijalnih rashoda uz zadržavanje kvalitete rada i pružanja usluga;

**III. AKCIJSKI PLAN PROVEDBE MJERA**

|  |  |  |
| --- | --- | --- |
| **Naziv mjere** | **Opis/Način provedbe** | **Rok provedbe** |
| **1.Financijskim planom te** | Financijski plan koji uključuje rezultat | Zakonski rokovi, a |
| **izmjenama i dopunama** | poslovanja pruža cjelovit financijski | prema potrebi |
| **planirati pokriće manjka** | okvir za donošenje odluka o budućoj | prilikom rebalansa |
|  | potrošnji i izvorima financiranja. | Financijskog plana u |
|  |  | narednom razdoblju |
| **2.Kod planiranja i** | Mjera podrazumijeva prioritetno |  |
| **izvršavanja Financ. plana** | podmirivanje već preuzetih obveza, |  |
| **prioritet imaju zakonske i** | odnosno zakonskih obveza | Kontinuirano |
| **ugovorne obveze** |  |  |
|  |  |  |
| **3.Kontinuirano praćenje** | Mjera uključuje preuzimanje obveza u |  |
| **naplate prihoda i** | skladu s dinamikom ostvarenja izvora |  |
| **preuzimanje obveza u** | financiranja kako je definirano u financijskom planu | Kontinuirano |
| **skladu s njihovim** |  |  |
| **ostvarenjem** |  |  |
|  |  |  |
| **4.Poduzimanje svih mjera za što veće sufinanciranje projekata iz EU i drugih fondova** | Mjera uključuje oslobađanje sredstava Sinergijskim radom svih dionika realizacije projekta izgradnje vrtića u Peroju sufinanciran od strane EU i Grada Vodnjan-Dignano, te financiranje što više aktivnosti i projekata iz drugih izvora (gradski, županijski, nacionalni i europski natječaji). | Kontinuirano |
|  |  |  |
|  |  |  |
| **5.Smanjenje materijalnih** | Maksimalna racionalizacija materijalnih | Kontinuirano |
| **rashoda uz zadržavanje** | rashoda uz maksimalno poštivanje |  |
| **kvalitete rada i pružanja** | načela ekonomičnosti i učinkovitosti |  |
| **usluga** | prilikom trošenja sredstava. |  |
|  |  |  |

Odgovorna osoba za provedbu akcijskog plana je ravnateljica Vrtića. Planirani financijski učinak predloženih mjera je pokriće manjka prihoda i primitaka za razdoblje od 2021. do 2023. godine.

Analiza i ocjena postojećeg financijskog stanja, prijedlog mjera za otklanjanje uzroka negativnog poslovanja, mjera za stabilno poslovanje i akcijski plan provedbe navedenih mjera su prilog ove Odluke i njezin sastavni dio.

U Vodnjanu, listopad 2020. RAVNATELJICA:

Daniela Vitasović-Uršić